Anugerah Juara Lagu ke-9

Juara Lagu 1994 ialah pertandingan yang membariskan lagu-lagu Melayu untuk dinobatkan sebagai "Juara Lagu" bagi tahun 1994. Malam pertandingan ini telah diadakan di Dewan Merdeka, Pusat Dagangan Dunia Putra, Kuala Lumpur, lokasi yang sama dari tahun sebelumnya, pada 16 Disember 1994. Azwan Ali masih kekal sebagai pengacara, tetapi digandingkan dengan Salih Yaacob dan Sharifah Haslinda. Selain itu, ia dibantu oleh Jayamani Kandasamy, Mazlan Pet Pet dan Shamsul Ghau Ghau.

Finalis
Untuk melihat senarai semi-finalis untuk Juara Lagu 1994, sila lihat Separuh Akhir Muzik Muzik 1994.
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.

Berikut adalah senarai finalis mengikut turutan giliran persembahan yang berentap di AJL ke-9:

Kemenangan

 Juara Keseluruhan: "Tanya Sama itu Hud-hud" - M. Nasir

 Juara Kategori:
 Irama Malaysia: "Bonda" - M. Nasir / Loloq / M. Nasir
 Balada: "Curiga" - Jari Idris / Mahzan B/ Ning Baizura
 Pop Rock: "Tanya Sama itu Hud-hud" - M. Nasir

 Persembahan Terbaik: M. Nasir - "Tanya Sama itu Hud-hud"

Jemaah Juri
Ketua Juri : Wah Idris
Barisan Juri:
 Roslan Aziz
 Freddie Fernandes
 Khairil Johari Johar
 Purnama Booty
 Dr Ariff Ahmad
 Julie Sudiro 
 Sabawati (Ketua Audit)
Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Trivia

 Kategori Pop Rock memenangi Juara Lagu buat pertama kali iaitu menerusi lagi "Tanya Sama Itu Hud-Hud" oleh Sifu Muzik Malaysia, M.Nasir.

 Edisi ini merupakan Kemuncak permulaan kejayaan 'SIFU' M.Nasir dalam Sejarah AJL dengan memenangi 4 anugerah, Juara Lagu, Juara Kategori Pop Rock & Irama Malaysia, & Persembahan Terbaik. Dan beliau sahaja dalam sejarah AJL memenangi 4 anugerah dalam 1 malam AJL.

 M.Nasir juga merupakan antara 4 artis yang memenangi AJL sebagai Penyanyi, Komposer & Penulis Lirik (Singer-Songwriter).

 Edisi kali ini juga menampilkan seramai 6 pengacara mengendalikan AJL ini.

 Edisi ini juga merupakan buat pertama kali & terakhir penyertaan KRU sebagai Finalis dalam  AJL.

 Hanya 2 Kumpulan/Band Rock yang layak masuk ke pentas akhir AJL ini, iaitu Kumpulan Exist & Kumpulan Iklim. Manakala KRU merupakan kumpulan 'boyband' pertama dalam sejarah AJL menyertai AJL. Kumpulan Iklim pula tidak dapat beraksi pada pentas akhir AJL, digantikan oleh Adilla Idris dalam kategori Balada.

 Lagu "Selamat Jalan Romeo" oleh Ramlah Ram & "Jangan Main Mata" oleh Rohana Jalil merupakan lagu terawal berunsur dangdut koplo yang layak masuk ke pentas akhir AJL yang bertanding dalam kategori Irama Malaysia, lantas memberikan inspirasi kepada komposer, penulis lirik & penyanyi lain untuk membuat lagu berentak dangdut. Untuk rekod, lagu dangdut yang pernah bertanding sebelum ini lebih berentak perlahan/klasik seperti "Sayang Semuanya Sudah Terlambat" dan "Janganlah Menghancurkan" nyanyian Shidee.

 Edisi ini juga buat pertama kali, penulis lirik terhebat, Loloq menyertai AJL, tetapi menggunakan nama Nurbisa sebagai nama samaran/pena selepas digam di stesen TV. Dan edisi ini juga merupakan pertama kali Loloq merangkul anugerah AJL dengan memenangi kategori Irama Malaysia dengan lagu "Bonda" nyanyian M.Nasir.

 Edisi ini juga menampilkan persaingan sengit diantara Bintang meningkat populariti di Malaysia, M.Nasir dengan pendatang baru dalam industri muzik, Ning Baizura dengan kedua-dua mereka dapat menyertai AJL ini dengan 2 buah lagu mereka dalam kategori Pop Rock.

 M.Nasir juga merupakan penyanyi /peserta pertama menggunakan konsep "konsert santai", iaitu berinteraksi dengan penonton semasa ketika membuat persembahan. .

 9